Жетісуға сапар: Президент Қараталға барды...
"Жетісуға сапар: Президент Қараталға барды..." | "https://abai.kz/post/192198"
TITLE: Жетісуға сапар: Президент Қараталға барды...
URL: https://abai.kz/post/192198
META: "Жетісуға сапар: Президент Қараталға барды..." | "https://abai.kz/post/192198"
DATE: 13.12.2024
AUTHOR(s): Abai.kz
TOTAL WORDS: 86
TEXT: Президент Қасым-Жомарт Тоқаевтың Жетісу облысына сапары Қаратал ауданында жалғасты. Мемлекет  басшысы Ескелді би ауылында биыл пайдалануға берілген мәдениет үйі мен спорт кешенінің ғимараттарын аралап көрді. Жергілікті бюджет есебінен бой көтерген 150 орындық мәдениет үйінде кітапхана, әжелер мен домбырашылар ансамбльдері, би үйірмесі секілді ұжымдар орналасқан. Қасым-Жомарт Тоқаев ауыл кітапханасымен танысты. Сондай-ақ өнерпаз балалармен жүздесіп, еліміздің лайықты азаматы болып өсуіне тілектестік білдірді. Президент мәдениет үйіне музыкалық жабдықтар мен суретші Ә.Баяндиннің картинасын тарту етті. Биыл облыстың шалғай ауылдарындағы бес мәдениет үйі күрделі жөндеуден өтіп, сегіз клуб жаңадан салынған. Abai.kz
